2. ลักษณะการประกอบธุรกิจ

1.  ประวัติความเป็นมาของบริษัท การเปลี่ยนแปลงและพัฒนาการที่สำคัญ

๏2522 บริษัทฯ ได้จดทะเบียนก่อตั้งขึ้นภายใต้ชื่อ “บริษัท มาบุญครองไรซมิล จำกัด เมื่อวันที่ 27
กรกฎาคม 2522 ด้วยทุนจดทะเบียนเริ่มแรก 10 ล้านบาท โดยกลุ่มของนายศิริชัย บูลกุล
มีวัตถุประสงค์หลักคือ เพื่อเป็นโรงสีข้าวที่ใหญ่และทันสมัยที่สุดในทวีปเอเซีย

๏2523 เพิ่มทุนจดทะเบียนจาก 10 ล้านบาท เป็น 40 ล้านบาท
เพื่อลงทุนในอาคารสิ่งก่อสร้างเครื่องจักร
และได้รับการส่งเสริมจากคณะกรรมการส่งเสริมการลงทุน

๏2524 บริษัทฯ ได้เริ่มเปิดดำเนินกิจการครั้งแรกเมื่อวันที่ 21 ธันวาคม 2524
โดยโรงสีเริ่มดำเนินการผลิตด้วยเครื่องจักรที่มีกำลังการผลิต 1,000 ตันต่อวัน
ผลิตและจำหน่ายข้าวสารทั้งตลาดภายในและภายนอกประเทศ ในรูปบรรจุกระสอบ
โดยเริ่มส่งไปยังฮ่องกงเป็นประเทศแรก

๏2527 บริษัทฯ ได้ให้บริษัท มาบุญครองมาร์เก็ตติ้ง จำกัด จำหน่ายข้าวสารบรรจุถุงพลาสติกขนาด
2 และ 5 กิโลกรัม โดยมุ่งเน้นตลาดผู้บริโภคภายในประเทศภายใต้เครื่องหมายการค้า
“ข้าวมาบุญครอง” ซึ่งเป็นข้าวถุงตราแรกที่ประสบความสำเร็จและผู้บริโภคให้ความเชื่อถือ

๏2529 ได้รับรางวัลที่ 1 ประเภทสินค้าอุปโภคบริโภค
การทำตลาดดีเด่นจากมหาวิทยาลัยธรรมศาสตร์

๏2530 ได้รับรางวัลที่ 1 ประเภทผลิตภัณฑ์ดีเด่นจากหนังสือพิมพ์เส้นทางเศรษฐกิจ
และได้รับรางวัลที่ 1 ประเภทส่งเสริมวัฒนธรรม
จากการประกวดการโฆษณายอดเยี่ยมจากสมาคมนักโฆษณาแห่งประเทศไทย

๏2530-2532 กลุ่มบริษัท มาบุญครองที่มี นายศิริชัย บูลกุล เป็นผู้ถือหุ้นรายใหญ่และเป็นผู้บริหาร
ประสบปัญหาทางการเงินอย่างรุนแรง จนทำให้บรรดาเจ้าหนี้ที่เป็นสถาบันการเงินต่าง ๆ
ต้องเข้ามาควบคุมกิจการของกลุ่ม ซึ่งรวมทั้ง บริษัท มาบุญครองไรซมิล จำกัด ด้วย ในปี 2531
ได้มี

การขายทอดตลาดหุ้นของบริษัทต่าง ๆ ในกลุ่มของธุรกิจโรงสี ธนาคารไทยพาณิชย์
ซึ่งเป็นเจ้าหนี้รายใหญ่ได้เข้ามาประมูลซื้อหุ้นทั้งหมด

๏2533 เมื่อวันที่ 13 กุมภาพันธ์ 2533 ธนาคารไทยพาณิชย์ ได้ขายหุ้นให้กับกลุ่มบริษัทเงินทุนธนชาติ
และกลุ่มท่านผู้หญิงชนัตถ์ ปิยะอุย ซึ่งได้ส่งตัวแทนเข้ามาบริหารงานของกลุ่มมาบุญครองทั้งหมด
และบริษัทฯ ได้เข้าไปถือหุ้นใน 3 บริษัท ดังต่อไปนี้

1.  บริษัท มาบุญครองพืชผล จำกัด ซึ่งดำเนินกิจการเกี่ยวกับการอบพืช โดยถือหุ้นสัดส่วน 99.99%
    ของทุนจดทะเบียน 150 ล้านบาท ในราคาหุ้นละ 723.68 บาท (มูลค่าที่ตราไว้หุ้นละ 1,000
    บาท) คิดเป็นเงินลงทุนทั้งสิ้น 108.54 ล้านบาท เมื่อวันที่ 13 กุมภาพันธ์ 2533

2.  บริษัท มาบุญครองมาร์เก็ตติ้ง จำกัด
    ซึ่งดำเนินการเป็นผู้จัดจำหน่ายข้าวสารบรรจุถุงพลาสติกยี่ห้อ “ข้าวมาบุญครอง”
    โดยถือหุ้นในสัดส่วน 99.88% ของทุนจดทะเบียน 1 ล้านบาท ในราคาหุ้นละ 297.60 บาท
    (มูลค่าที่ตราไว้หุ้นละ 100 บาท) คิดเป็นเงินลงทุนทั้งสิ้น 2.97 ล้านบาท เมื่อวันที่ 13
    กุมภาพันธ์ 2533

3.  บริษัท ศรีราชา ไซโล จำกัด (เดิมชื่อ บริษัท เทพสุดา จำกัด)
    ซึ่งดำเนินธุรกิจด้านคลังสินค้าและรับบริการขนถ่ายสินค้าด้วยสายพานขนาดใหญ่สู่เรือบรรทุกสินค้าในทะเลน้ำลึก
    ตั้งที่อำเภอศรีราชา จังหวัดชลบุรี โดยถือหุ้นสัดส่วน 99.99% ของทุนจดทะเบียน 400
    ล้านบาท เป็นเงินลงทุนทั้งสิ้น 400 ล้านบาท เมื่อวันที่ 27 กรกฎาคม 2533

ต่อมาได้มีการปรับปรุงโครงสร้างผู้ถือหุ้น โดยให้ บริษัท เอ็ม บี เค จำกัด (มหาชน) (เดิมชื่อ
บริษัท เอ็ม บี เค พร็อพเพอร์ตี้ส แอนด์ ดีเวลล็อปเมนท์ จำกัด) ซึ่งถือหุ้นโดยกลุ่มบริษัท
เงินทุนหลักทรัพย์ธนชาติ จำกัด กลุ่มคุณหญิงชนัตถ์ ปิยะอุย และกลุ่มประชาชนรายย่อยทั่วไป
เป็นผู้ถือหุ้นรายใหญ่ เมื่อวันที่ 31 สิงหาคม 2533 และได้เปลี่ยนชื่อบริษัทเป็น “บริษัท ปทุมไรซมิล
แอนด์ แกรนารี จำกัด”

๏2534 บริษัทฯ ได้เปลี่ยนแปลงนโยบายการขาย
โดยรับโอนธุรกิจการจำหน่ายข้าวสารบรรจุถุงพลาสติก จากบริษัทในเครือ คือ บริษัท
มาบุญครองมาร์เก็ตติ้ง จำกัด มาทำการจำหน่ายเอง ตั้งแต่วันที่ 1 กรกฎาคม 2534
ต่อมาได้ขายหุ้นในบริษัท ศรีราชา ไซโล จำกัด ให้แก่บริษัท เอ็ม บี เค พร็อพเพอร์ตี้ส์ แอนด์
ดีเวลลอปเมนท์ จำกัด ในราคาเท่ากับเงินลงทุนคือ 400 ล้านบาท เมื่อวันที่ 1 พฤศจิกายน 2534
เนื่องจากเล็งเห็นว่าธุรกิจด้านคลังสินค้า และขนถ่ายสินค้าไม่สอดคล้องกับธุรกิจการสีข้าว
และจัดจำหน่ายข้าวสารของบริษัทฯ

๏2535-2536 บริษัท มาบุญครองพืชผล จำกัด
สร้างไซโลเหล็กเพื่อใช้ในการเก็บบรรจุข้าวเปลือกขนาดบรรจุ 10,000 ตัน และในปี 2536
สร้างบอยเลอร์ขนาด 20 ตัน เพิ่มเติมจากของเดิมที่มีอยู่แล้ว 35 ตัน เพื่อผลิตไฟฟ้าใช้ในบริษัท
และผลิตขี้เถ้าส่งออก และได้จดทะเบียนเปลี่ยนชื่อบริษัทเป็น บริษัท พีอาร์จี พืชผล จำกัด เมื่อวันที่
8 ธันวาคม 2536

บริษัท มาบุญครองมาร์เก็ตติ้ง จำกัด ได้จดทะเบียนเปลี่ยนชื่อบริษัทเป็น บริษัท พีอาร์จี มาร์เก็ตติ้ง
จำกัด เมื่อวันที่ 1 ธันวาคม 2536

บริษัท ปทุมไรซมิล แอนด์ แกรนารี จำกัด ได้เข้าเป็นบริษัทจดทะเบียนในตลาดหลักทรัพย์ฯ เมื่อวันที่
13 กันยายน 2536 และได้จดทะเบียนแปรสภาพเป็นบริษัทมหาชนจำกัด เมื่อวันที่ 30 ธันวาคม
2536

๏2538 บริษัท ปทุมไรซมิล แอนด์ แกรนารี จำกัด (มหาชน)
ได้รับการอนุมัติจากสำนักงานคณะกรรมการส่งเสริมการลงทุนในโครงการคัดคุณภาพข้าวสาร
มูลค่าประมาณ 166 ล้านบาท โดยมีกำลังการผลิตประมาณ 100,000 ตันต่อปี

๏2539 - 2540 บริษัท ปทุมไรซมิล แอนด์ แกรนารี จำกัด (มหาชน) ได้ซื้อที่ดินที่อำเภอสีคิ้ว
จังหวัดนครราชสีมา เป็นจำนวนประมาณ 286 ไร่ และได้เริ่มก่อสร้างอาคารต่าง ๆ
เพื่อใช้งานในโครงการคัดคุณภาพข้าวสาร และปี 2540 ได้จดทะเบียนก่อตั้งบริษัท ราชสีมาไรซ์
จำกัด ถือหุ้นโดยบริษัท ปทุมไรซมิล แอนด์ แกรนารี จำกัด (มหาชน) 99.99%
เพื่อรับโอนกิจการคัดคุณภาพข้าวสารจากบริษัท ปทุมไรซมิล แอนด์ แกรนารี จำกัด (มหาชน)
ตามบัตรส่งเสริมเลขที่ 1625/2538 ลงวันที่ 17 สิงหาคม 2538
ทั้งนี้ได้เริ่มเปิดดำเนินการผลิตและจำหน่ายสินค้าตั้งแต่วันที่ 2 มิถุนายน 2540

๏2541 บริษัท สุรนารี ไซโล จำกัด ถือหุ้นโดยบริษัท พีอาร์จี พืชผล จำกัด
ซึ่งเป็นบริษัทย่อยของบริษัท ปทุมไรซมิล แอนด์ แกรนารี จำกัด (มหาชน) 99.99%
ได้รับการอนุมัติจากสำนักงานคณะกรรมการส่งเสริมการลงทุนในกิจการอบพืชและไซโลประเภท
1.22

บริษัท สีมาแพค จำกัด ถือหุ้นโดยบริษัท ปทุมไรซมิล แอนด์ แกรนารี จำกัด (มหาชน) 50%
ได้รับการอนุมัติจากสำนักงานคณะกรรมการส่งเสริมการลงทุนในกิจการผลิตถุงพลาสติกประเภท
6.12 เพื่อเป็นผู้ผลิตถุงข้าวให้กับกลุ่มบริษัท ปทุมไรซมิล แอนด์ แกรนารี จำกัด (มหาชน)
โดยเริ่มเปิดดำเนินการผลิตและจำหน่ายสินค้าตั้งแต่วันที่ 1 กันยายน 2541

๏2542 คณะกรรมการของบริษัท ปทุมไรซมิล แอนด์ แกรนารี จำกัด (มหาชน
ได้อนุมัติให้สร้างโรงงงานผลิตแป้งข้าวเจ้าขึ้นบนที่ดินของบริษัทฯ ที่อำเภอสีคิ้ว จังหวัดนครราชสีมา
ในวงเงินงบประมาณ 90 ล้านบาท โรงงานผลิตแป้งข้าวเจ้านี้จะใช้วัตถุดิบคือปลายข้าว
จากโรงสีข้าวของบริษัทเอง โดยเริ่มเปิดดำเนินการผลิตและจำหน่ายสินค้าตั้งแต่วันที่

๏2543 คณะกรรมการของบริษัทฯ
ได้อนุมัติโครงการปรับปรุงโรงไฟฟ้าขนาดเล็กที่มีอยู่เดิมให้ทันสมัยและมีประสิทธิภาพมากยิ่งขึ้น
เพื่อที่นอกจากจะผลิตไฟฟ้าและไอน้ำเพื่อใช้เองแล้วยังสามารถขายไฟฟ้าที่เหลือใช้ให้แก่การไฟฟ้าฝ่ายผลิตแห่งประเทศไทยได้อีกด้วย
โครงการนี้มูลค่าประมาณ 265 ล้านบาท โดยเริ่มเปิดดำเนินการผลิตและจำหน่ายไฟฟ้าตั้งแต่วันที่
13 ธันวาคม 2545 และบริษัท ปทุมไรซมิล แอนด์ แกรนารี จำกัด (มหาชน) ได้รับ
ISO9002:1994 เมื่อวันที่ 9 พฤศจิกายน 2543

๏2544 บริษัท ปทุมไรซมิล แอนด์ แกรนารี จำกัด (มหาชน) ได้ใบรับรอง HALAL เมื่อวันที่ 20
กรกฎาคม 2544 และได้ใบรับรอง GMP และ HACCP เมื่อวันที่ 25 กรกฎาคม 2544
ส่วนของโรงผลิตแป้ง ได้รับ ISO 9002 : 1994 เมื่อวันที่ 8 ตุลาคม 2544 ใบรับรอง HALAL
เมื่อวันที่ 22 มิถุนายน 2544 และใบรับรอง GMP และ HACCP เมื่อวันที่ 1 มีนาคม 2545

บริษัท ราชสีมาไรซ์ จำกัด ได้รับ ISO 9002 : 1994 เมื่อวันที่ 15 กุมภาพันธ์ 2544 ใบรับรอง
HALAL เมื่อวันที่ 22 มิถุนายน 2544 และใบรับรอง GMP และ HACCP เมื่อวันที่ 23 กรกฎาคม
2544

บริษัท สีมาแพค จำกัด ได้รับ ISO 9002 : 1994 เมื่อวันที่ 6 มิถุนายน 2544

๏2545 บริษัท ปทุมไรซมิล แอนด์ แกรนารี จำกัด (มหาชน)
ได้ลงทุนโฆษณาโดยมีค่าใช้จ่ายประมาณ 27 ล้านบาท
เพื่อตอกย้ำให้ผู้บริโภคนึกถึงข้าวมาบุญครองเป็นอันดับแรก เมื่อต้องการซื้อข้าวถุง
นอกจากนี้ทางบริษัทฯ ได้ปรับเปลี่ยนกลยุทธ์ในการขยายส่วนแบ่งการตลาด
โดยได้ปรับปรุงคุณภาพข้าวถุงหอมมะลิให้มีคุณภาพที่ดีกว่าคู่แข่ง
โดยได้เปลี่ยนเกรดข้าวถุงหอมมะลิ(เขียว) จากคุณภาพข้าว 5% เป็นข้าว 100 % ชั้น 2
และเปลี่ยนเกรดข้าวถุงหอมมะลิ(ทอง) จากคุณภาพ 100 % ชั้น 2 เป็นข้าว 100 % ชั้น 1
การเปลี่ยนแปลงคุณภาพข้าวให้ดีขึ้นนี้ ทางบริษัทฯ
หวังผลในระยะยาวว่าผู้บริโภคจะพอใจในคุณภาพของสินค้ามากกว่าเดิม
และมีใจผูกพันกับสินค้าตลอดไป

๏2546 บริษัท ปทุมไรซมิล แอนด์ แกรนารี จำกัด (มหาชน)
ได้หยุดการผลิตข้าวสารบรรจุถุงของบริษัท ราชสีมาไรซ์ จำกัด เพื่อลดค่าขนส่ง, ค่าไฟฟ้า,
และค่าดำเนินการต่าง ๆ โดยได้ทำการหยุดผลิตตั้งแต่เดือนสิงหาคม 2545
โดยทำการผลิตที่โรงงานปทุมธานีแทนเพียงแห่งเดียว และจัดทำโครงการร่วมใจจาก
มีวัตถุประสงค์เพื่อให้พนักงานลาออกจากงานด้วยความสมัครใจ
โดยได้รับผลประโยชน์ที่เหมาะสมเป็นที่พอใจทั้ง 2 ฝ่าย
เมื่อสิ้นสุดโครงการมีพนักงานลาออกไปทั้งสิ้น 156 คน บริษัทฯ
คาดว่าจะประหยัดค่าใช้จ่ายด้านบุคลากรและคุ้มกับค่าใช้จ่ายในการนี้ภายใน 3 ปี

๏2547 บริษัท พีอาร์จี พืชผล จำกัด (ถือหุ้นโดยบริษัท ปทุมไรซมิล แอนด์ แกรนารี จำกัด
(มหาชน) 99.99%) ได้ดำเนินการผลิตไฟฟ้าโดยใช้เชื้อเพลิงจากแกลบ
เพื่อขายให้แก่การไฟฟ้าฝ่ายผลิตแห่งประเทศไทย ตั้งแต่วันที่ 13 ธันวาคม 2545 เป็นต้นมา
ได้ประสบปัญหาการจัดเก็บแกลบเพื่อเป็นเชื้อเพลิง เนื่องจากพื้นที่การจัดเก็บมีน้อย
ดังนั้นในปีนี้ทางบริษัทได้จัดทำลานเก็บแกลบเพิ่มเติมจากเดิมที่เคยเก็บแกลบได้เพียง 200 ตัน
เป็นเก็บได้ 5,000 ตัน ทำให้ความเสี่ยงจากการขาดแกลบมีน้อยลง
และโรงไฟฟ้าสามารถผลิตกระแสไฟฟ้าขายได้อย่างสม่ำเสมอขึ้น
นอกจากนี้การที่มีเนื้อที่จัดเก็บแกลบเพิ่มขึ้นยังจะช่วยให้บริษัทสามารถซื้อแกลบในช่วงที่ราคาถูกมาเก็บตุนได้มากขึ้น
ทำให้บริษัทลดค่าใช้จ่ายเรื่องแกลบได้มาก

กลุ่มบริษัท ปทุมไรซมิล แอนด์ แกรนารี จำกัด (มหาชน) ได้ดำเนินการเลิกบริษัทในเครือสองบริษัท
คือ บริษัท พีอาร์จี มาร์เก็ตติ้ง จำกัด และบริษัท สุรนารี ไซโล จำกัด
เนื่องจากทั้งสองบริษัทไม่ได้ดำเนินกิจการใด ๆ มาหลายปี
แต่ยังคงมีค่าใช้จ่ายด้านค่าสอบบัญชีอยู่ซึ่งไม่มีประโยชน์ต่อการดำรงอยู่ต่อไป
ดังนั้นจึงได้เลิกบริษัทในงวดปีบัญชีนี้

๏2548 กรมการค้าภายใน กระทรวงพาณิชย์ ได้มอบโล่รางวัลให้กับบริษัท ปทุมไรซมิล แอนด์
แกรนารี จำกัด (มหาชน) ผู้ผลิตข้าวสารหอมมะลิ ตรามาบุญครอง (สีแดง) และตราจัสมินโกลด์
ซึ่งเป็นรางวัลการผลิตข้าวสารหอมมะลิบรรจุถุงที่มีคุณภาพได้มาตรฐานสม่ำเสมอ
โดยพิจารณาจากผลการตรวจสอบคุณภาพข้าวหอมมะลิบรรจุถุงที่มีเครื่องหมายรับรองมาตรฐานรูปพนมมือของกรมการค้าภายใน
ประจำปี 2548 จัดโดยกรมการค้าภายในร่วมกับสมาคมผู้ประกอบการข้าวถุงไทย เมื่อวันศุกร์ที่ 6
พฤษภาคม 2548

๏2549 บริษัท ปทุมไรซมิล แอนด์ แกรนารี จำกัด (มหาชน)
ได้มีการเปลี่ยนแปลงที่สำคัญของการประกอบธุรกิจในปีที่ผ่านมา ดังนี้

บริษัทฯ ได้เปลี่ยนระบบการดำเนินงานให้สอดคล้องกับนโยบายและวิสัยทัศน์ของบริษัทประจำปี 2549
คือ “ปีแห่งประสิทธิภาพ และประสิทธิผลการทำงาน เพื่อรองรับการเติบโตของธุรกิจ”
และวิสัยทัศน์ของบริษัทฯ “ผู้นำธุรกิจอุตสาหกรรมเกษตรแปรรูปครบวงจรจากข้าว
และจัดจำหน่ายข้าวบรรจุถุงพร้อมผลิตภัณฑ์แปรรูปทุกชนิดจากข้าว
โดยใช้เครือข่ายความสัมพันธ์แบบผลประโยชน์ร่วมพันธมิตรธุรกิจในการขยายตัวสำหรับธุรกิจต่าง ๆ
ที่ต่อเนื่องและเกี่ยวข้องเพื่อประโยชน์ของผู้บริโภค” ดังนั้น บริษัทฯ
จึงได้เปลี่ยนแปลงระบบการดำเนินงานใหม่ให้มีความชัดเจนในการดำเนินธุรกิจ โดยแบ่งเป็น 8
กลุ่มธุรกิจดังนี้

1.  ธุรกิจโรงสี

2.  ธุรกิจข้าวถุง

3.  ธุรกิจน้ำมันรำและรำสกัด

4.  ธุรกิจไฟฟ้าและขี้เถ้า

5.  ธุรกิจโลจิสติกส์

6.  ธุรกิจแป้งข้าว

7.  ธุรกิจส่งออก

8.  ธุรกิจบรรจุภัณฑ์

โดยทั้ง 8 กลุ่มธุรกิจอยู่ภายใต้การดำเนินงานของกลุ่มบริษัท ปทุมไรซมิล แอนด์ แกรนารี จำกัด
(มหาชน)

นอกจากนี้ กลุ่มบริษัท ปทุมไรซมิล แอนด์ แกรนารี จำกัด (มหาชน) ได้ขอยกเลิก BOI ของบริษัท
ราชสีมาไรซ์ จำกัด และได้รับอนุมัติแล้วจาก BOI เมื่อวันที่ 24 กุมภาพันธ์ 2549 ซึ่งบริษัทฯ
ได้เล็งเห็นว่าการยกเลิกดังกล่าวสามารถทำผลกำไรให้กับธุรกิจมากกว่า โดยบริษัทฯ
ได้เปิดให้เช่าโกดัง และโรงงานผลิต ที่ตั้งอยู่อำเภอสีคิ้ว จังหวัดนครราชสีมา
โดยได้รับผลตอบแทนเป็นค่าเช่า และปัจจุบันทางบริษัท ราชสีมาไรซ์ จำกัด
ยังเป็นผู้ดำเนินการจัดซื้อข้าวสารให้แก่บริษัท ปทุมไรซมิลฯ
ซึ่งนำไปผลิตเป็นข้าวถุงมาบุญครองชนิดต่าง ๆ ต่อไป

การเปลี่ยนแปลงที่สำคัญสุดท้ายคือ เมื่อวันที่ 7 พฤศจิกายน 2548 บริษัท ปทุมไรซมิล แอนด์
แกรนารี จำกัด (มหาชน) ได้ทำการย้ายสำนักงานใหญ่ที่เดิมอยู่ที่ เลขที่ 444 ชั้น 9
อาคารเอ็มบีเค ทาวเวอร์ ถนนพญาไท แขวงวังใหม่ เขตปทุมวัน กรุงเทพฯ
มาอยู่ที่เดียวกับโรงงานที่ปทุมธานี เลขที่ 88 หมู่ 2 ถนนติวานนท์ ตำบลบางกะดี อำเภอเมือง
จังหวัดปทุมธานี
ทั้งนี้เพื่อให้การดำเนินงานและการประสานงานระหว่างหน่วยงานมีประสิทธิภาพมากขึ้น
อีกทั้งประหยัดเวลา และค่าใช้จ่ายในการดำเนินงาน

2.2 ภาพรวมการประกอบธุรกิจของบริษัท บริษัทย่อย และบริษัทร่วม

ประเภทกิจการและลักษณะการดำเนินงาน

ลักษณะการประกอบธุรกิจ

บริษัท ปทุมไรซมิล แอนด์ แกรนารี จำกัด (มหาชน)
มีนโยบายการแบ่งการดำเนินงานของบริษัทในกลุ่มให้สอดคล้องกับสินทรัพย์ของแต่ละบริษัทที่มีอยู่
หรือให้สอดคล้องกับสิทธิประโยชน์ที่ได้รับจาก BOI เช่น บริษัท พีอาร์จี พืชผล จำกัด
เป็นเจ้าของสินทรัพย์เครื่องกำเนิดไฟฟ้า และเครื่องกำเนิดไอน้ำ
จึงเป็นบริษัทที่ได้รับมอบหมายให้ดูแลเรื่องโครงการขายไฟฟ้าขนาดเล็ก และบริษัท ราชสีมาไรซ์
จำกัด จัดตั้งขึ้นมาเพื่อรองรับสิทธิประโยชน์ที่ได้รับจาก BOI
ทั้งนี้เพื่อให้การจัดทำบัญชีและภาษีเป็นไปได้ง่ายต่อการตรวจสอบและการทำงาน

๏ บริษัท ปทุมไรซมิล แอนด์ แกรนารี จำกัด (มหาชน)

บริษัทฯ เป็นผู้ผลิตและจำหน่ายข้าวสารทั้งภายในประเทศและเพื่อการส่งออก
รวมทั้งผลิตภัณฑ์พลอยได้จากการสีข้าว และเป็นผู้ผลิตแป้งข้าวเจ้าและแป้งข้าวเหนียว
เพื่อจำหน่ายในประเทศและส่งออก แป้งที่จำหน่ายในประเทศใช้เครื่องหมายการค้า “แม่ขนม”

ผลิตภัณฑ์หลักของบริษัทฯ คือข้าวสารบรรจุถุงพลาสติก ขนาด 5 กิโลกรัม และ 2 กิโลกรัม
ภายใต้เครื่องหมายการค้า “ข้าวมาบุญครอง”, “ภัตตาข้าวไทย”, และ
“จัสมินโกลด์ตรามาบุญครอง” โดยเฉพาะข้าวถุงยี่ห้อ “มาบุญครอง” ซึ่งมียอดขายประมาณร้อยละ
50 ของรายได้ทั้งหมด ซึ่งประกอบไปด้วยข้าวรวงแก้ว (ข้าวขาว 10%), ข้าวหอมมะลิ (เกรด
100% ชั้น 2), ข้าวหอมมะลิทอง (เกรด 100% ชั้น 1), ข้าวหอมทิพย์
(ข้าวผสมหอมมะลิและข้าวขาวเกรด 10%), ข้าวรวงทิพย์ (ข้าวขาว 15%) ข้าวกล้องหอมนพคุณ
(ข้าวกล้องหอมมะลิ 100%) ส่วนข้าวสารส่งออกมียอดขายประมาณร้อยละ 14 ของรายได้ทั้งหมด

ผลิตภัณฑ์พลอยได้ คือ ปลายข้าว กากรำสกัด น้ำมันรำ และขี้เถ้าแกลบ ซึ่งมียอดขายประมาณร้อยละ
22 ของรายได้ทั้งหมด ปลายข้าวมาจากเมล็ดข้าวหักที่เกิดจากการสีข้าว
ส่วนใหญ่จะขายให้แก่ผู้ส่งออก เพื่อนำไปผสมกับข้าวสารให้ได้คุณภาพตามที่ต้องการ
นอกจากนี้ปลายข้าวที่เป็นประเภทปลายเล็ก จะขายให้กับผู้ผลิตอาหารสัตว์เพื่อนำไปทำอาหารสัตว์

นำมันรำดิบจะเกิดจากการสกัดน้ำมันออกจากรำข้าว
เพื่อขายให้กับอุตสาหกรรมผลิตน้ำมันพืชภายในประเทศและต่างประเทศ

กากรำสกัด เป็นกากรำที่เหลือจากการสกัดน้ำมันดิบออกจากรำสด
ขายให้แก่ผู้ผลิตอาหารสัตว์ภายในประเทศ

ขี้เถ้าแกลบ เป็นขี้เถ้าที่เหลือจากการนำแกลบไปเผาเพื่อผลิตไฟฟ้าและไอน้ำ ใช้ในขบวน การผลิต
ขี้เถ้าแกลบทั้งหมดทั้งหมดจะส่งไปจำหน่ายต่างประเทศเพื่อใช้ในอุตสาหกรรมโลหะ

๏ บริษัท พีอาร์จี พืชผล จำกัด (ถือหุ้นโดยบริษัท ปทุมไรซมิล แอนด์ แกรนารี จำกัด (มหาชน)
99.99%)

บริษัทฯ ดำเนินกิจการด้านไซโลและโกดังเพื่อเก็บข้าวเปลือก ข้าวสาร และรับบริการอบพืช
ทั้งนี้จะให้บริการแก่บริษัท ปทุมไรซมิล แอนด์ แกรนารี จำกัด (มหาชน) เพียงบริษัทเดียว
โดยให้เช่าสิ่งปลูกสร้างและทรัพย์สินทุกประเภท (ซึ่งตั้งอยู่ในบริเวณใกล้เคียงกับสถานที่ตั้งโรงงาน
บริษัท ปทุมไรซมิลฯ) เช่น ไซโลข้าวเปลือก ไซโลข้าวสาร สายพานการขนข้าว
และเครื่องจักรไอน้ำสำหรับอบข้าว บริษัทฯ ให้บริการโดยทำสัญญาเช่าเป็นปีต่อปี
และกำหนดอัตราค่าบริการตามปริมาณการเก็บรักษา และนอกจากนี้ ทางบริษัทฯ
ยังดำเนินกิจการผลิตไฟฟ้าขนาดเล็กขายให้แก่การไฟฟ้าส่วนภูมิภาค และบริษัท ปทุมไรซมิล แอนด์
แกรนารี จำกัด (มหาชน) อีกด้วย

๏ บริษัท ราชสีมาไรซ์ จำกัด (ถือหุ้นโดยบริษัท พีอาร์จี พืชผล จำกัด 99.99%)

บริษัทฯ เปิดดำเนินการเมือวันที่ 2 มิถุนายน 2540
โดยได้รับอนุมติจากสำนักงานคณะกรรมการส่งเสริมการลงทุนเพื่อรับโอนกิจการคัดคุณภาพข้าวสารจากบริษัท
ปทุมไรซมิล แอนด์ แกรนารี จำกัด (มหาชน) เป็นผู้ผลิตและจำหน่ายข้าวสารบรรจุถุงขนาด 2 และ
5 กิโลกรัม เพื่อตลาดภายในประเทศ ภายใต้เครื่องหมายการค้า “ข้าวมาบุญครอง”

บริษัทฯ ได้ขอยกเลิกการส่งเสริมจากคณะกรรมการส่งเสริมการลงทุน และได้รับการอนุมัติเมื่อวันที่
24 กุมภาพันธ์ 2549 เนื่องจากทางบริษัทฯ เห็นควรให้เช่าโรงงานผลิตข้าวถุง แก่ผู้เช่ารายหนึ่ง
ซึ่งให้ประโยชน์เป็นรายได้ที่มากกว่าทางเลือกอื่น ๆ

๏ บริษัท สีมาแพค จำกัด (ถือหุ้นโดยบริษัท พีอาร์จี พืชผล จำกัด 49.99%)

บริษัทฯ ได้รับอนุมติจากสำนักงานคณะกรรมการส่งเสริมการลงทุน เมื่อวันที่ 27 สิงหาคม 2540
มีมติอนุมัติให้การส่งเสริมในประเภท 6.12 การผลิตผลิตภัณฑ์พลาสติกหรือเคลือบด้วยพลาสติก
บริษัทฯ เป็นผู้ผลิตและจำหน่ายถุงข้าวสารและถุงขี้เถ้าแกลบให้แก่กลุ่มบริษัท ปทุมไรซมิล แอนด์
แกรนารี จำกัด (มหาชน)

2.3 โครงสร้างรายได้ของบริษัท และบริษัทย่อย

โครงสร้างรายได้ที่เกิดจากการขายผลิตภัณฑ์ให้บุคคลภายนอกของทั้งกลุ่มบริษัทในระยะ 3 ปีที่ผ่านมา

หน่วย : พันบาท

[TABLE]

4.  เป้าหมายการดำเนินธุรกิจ (GOAL)

    1.  เป้าหมายการตลาดและการขาย

  บริษัทฯ มีเป้าหมายที่จะให้ข้าวถุง “ข้าวมาบุญครอง” เป็นผู้นำในส่วนแบ่งทางการตลาด
  และมียอดขายเป็นอันดับหนึ่งเช่นที่เป็นอยู่ ดังนั้นบริษัทฯ
  จึงต้องเน้นการสร้างความเข้มแข็งให้แก่เครื่องหมายการค้า “ข้าวมาบุญครอง”
  โดยตอกย้ำภาพพจน์ของข้าวที่มีคุณภาพดี ราคายุติธรรม และเป็นข้าวแท้ที่ไม่ปลอมปน
  ตรงตามฉลากที่ระบุชนิดและเกรดข้าว
  โดยเฉพาะข้าวหอมมะลิบริสุทธิ์ซึ่งขณะนี้มีปัญหาเป็นอย่างมากในตลาด
  ทั้งนี้เพื่อให้ผู้บริโภคมีความเชื่อถือ ความมั่นใจ ไว้วางใจใน “ข้าวมาบุญครอง”
  และเมื่อต้องการซื้อข้าวถุงในครั้งใดก็จะย่อมนึกถึง “ข้าวมาบุญครอง” ก่อนตราสินค้าอื่นทุกครั้ง

  ในปีที่ผ่านมาทางบริษัทฯ ได้ปรับเปลี่ยนกลยุทธ์ในการขยายส่วนแบ่งการตลาด
  โดยนอกจากจะได้คัดสรรคุณภาพข้าวสารทุกชนิดให้บริสุทธิ์และมีคุณภาพที่ดีกว่าคู่แข่งแล้ว
  บริษัทยังได้พัฒนารูปโฉมของบรรจุภัณฑ์ให้มีความทันสมัยยิ่งขึ้นสำหรับสินค้าชนิดบรรจุ 5 ก.ก.
  และเปลี่ยนข้าวขาวเกรด 5% ในช่องทางโมเดิร์นเทรด(ถุงสีน้ำตาล) เป็นข้าวขาวเกรด 100%
  ชั้น 1 พร้อมทั้งออกสินค้าใหม่คือ ข้าวหอมปทุมธานีเกรด 100% ชนิดบรรจุ 5 ก.ก.
  เพื่อสื่อสารให้แก่ผู้บริโภคทราบถึงความแตกต่างทางด้านราคา
  และคุณภาพระหว่างข้าวหอมมะลิแท้และข้าวหอมปทุมธานีเพื่อป้องกันปัญหาปลอมปนสินค้าในตลาด
  การคัดสรรคุณภาพวัตถุดิบ เปลี่ยนแปลงบรรจุภัณฑ์ เกรดข้าว และ ออกสินค้าใหม่นี้ ทางบริษัทฯ
  หวังผลว่าผู้บริโภคจะพอใจและจดจำตราสินค้า พร้อมทั้งมีใจผูกพันกับสินค้าตลอดไป
  อีกทั้งยังมุ่งหวังให้ผู้บริโภคเป็นสื่อโฆษณาด้วยการบอกปากต่อปากต่อไป

  ยิ่งไปกว่านั้นบริษัท ได้เพิ่มช่องทางการจำหน่ายสินค้าในห้างแมคโคร และโลตัสเอ็กซ์เพรส
  เพื่อเป็นการทดแทนตลาดที่เติบโตลดลงสำหรับช่องทางการจัดจำหน่ายของร้านค้าขายส่งและร้านค้าขายปลีกสำหรับตลาดทั่วไป
  เพื่อเพิ่มความสามารถในการเข้าถึงและเพิ่มความสะดวกของผู้บริโภคในการซื้อหาสินค้าของบริษัท
  ทั้งยังมีการจัดงานแสดงสินค้าทั้งภายในและต่างประเทศเพื่อส่งเสริมการส่งออก
  ทำให้บริษัทมียอดขายจากการส่งออกเพิ่มมากขึ้นในปีที่ผ่านมา
  และในปีบัญชีใหม่นี้บริษัทตั้งเป้าหมายการส่งออกข้าวให้มีสัดส่วนเพิ่มขึ้นเป็น 35% ของยอดขาย

  สำหรับปี 2549-50 บริษัทมีนโยบายที่จะใช้การตลาดเชิงรุกเพิ่มขึ้น
  โดยจะเพิ่มการจัดทำกิจกรรมทางการตลาดประเภทต่างๆ และการประชาสัมพันธ์ตราสินค้า
  “ข้าวมาบุญครอง” และ “ข้าวมาบุญครอง พลัส”
  ซึ่งเป็นตราสินค้าใหม่สำหรับนวัตกรรมข้าวหอมมะลิที่มีการเพิ่มคุณภาพ
  และคุณค่าทางสารอาหารโดยมีการผสมพืชผัก และธัญพืชต่าง ๆ ที่มีประโยชน์ในการป้องกัน
  และรักษาสุขภาพร่างกายให้แข็งแรง
  นอกจากนี้บริษัทยังมีการพัฒนาสินค้าแป้งชุบทอดกรอบปรุงรสซึ่งผลิตจากปลายข้าวหอมมะลิ
  ซึงเป็นการเพิ่มมูลค่าอย่างต่อเนื่องสำหรับสินค้าพลอยได้
  โดยจะยังเป็นการสานต่อเนื่องโครงการจากปีที่ผ่านมาในการที่จะพัฒนาตราสินค้า
  และตอกย้ำการเป็นผู้นำในตลาดข้าวถุง
  ซี่งบริษัทคาดว่านโยบายการตลาดนี้จะช่วยทำให้บริษัทมียอดขายที่สูงขึ้น

2.4.2 เป้าหมายการผลิตและการควบคุมคุณภาพ

  บริษัทฯ มีเป้าหมายที่จะผลิตสินค้าให้มีประสิทธิภาพด้านต้นทุน และให้ได้คุณภาพที่ดี
  เป้าหมายนี้ได้สะท้อนให้เห็นจากการดำเนินการจัดทำระบบบริหารคุณภาพ ISO9001:2000
  ตั้งแต่ปี 2547 โดยมีนโยบายคุณภาพดังนี้ “กลุ่มบริษัทปทุมไรซมิล แอนด์ แกรนารี จำกัด
  (มหาชน) จะสร้างความพอใจให้ลูกค้าและพัฒนาอย่างต่อเนื่อง”
  และนโยบายนี้ได้มีผลสำเร็จในทางปฏิบัติมาเป็นลำดับ ดังนั้น
  บริษัทจึงมีการพัฒนาและติดตามผลแบบใกล้ชิดอย่างต่อเนื่องในการที่จะบรรลุวัตถุประสงค์ด้านคุณภาพ
  โดยได้กำหนดดัชนีการวัดประสิทธิภาพในการผลิต
  และการควบคุมคุณภาพของผลิตภัณฑ์ทุกชนิดของบริษัท
  ให้มีความชัดเจนและสามารถควบคุมการทำงานให้มีประสิทธิภาพเพิ่มขึ้นอยู่เสมอ

  บริษัทได้ดำเนินการตรวจสอบระบบ GMP (Good Manufacturing Practice)
  เพื่อเป็นหลักในการประกันคุณภาพด้านความปลอดภัยของอาหาร และระบบ HACCP (Hazard
  Analysis and Critical Control Point)
  ซึ่งเน้นการเฝ้าระวังจุดสำคัญในการควบคุมอันตรายไม่ให้ไปสู่ผู้บริโภค
  เพื่อเป็นหลักในการควบคุมกระบวนการผลิต ซึ่งบริษัทได้รับการรับรองโดยบริษัท เอสจีเอส
  (ประเทศไทย) อยู่เป็นประจำและสม่ำเสมอ
  บริษัทยังได้รับการรับรองให้เป็นผู้ผลิตสินค้าเกษตรอินทรีย์ จากสำนักงานมาตรฐานเกษตรอินทรีย์
  (มกท.) อีกด้วย

  2.4.3 เป้าหมายการกระจายความเสี่ยงในธุรกิจ

  บริษัทฯ มีเป้าหมายที่จะกระจายความเสี่ยงของธุรกิจที่บริษัททำอยู่ในปัจจุบัน
  เนื่องจากการแทรกแซงราคาและควบคุมอุปสงค์ทางด้านวัตถุดิบจากรัฐบาลทำให้ไม่เป็นไปตามกลไกทางตลาดอย่างแท้จริง
  พร้อมทั้งยังเกิดการแข่งขันด้านราคาจากผู้ผลิตซึ่งไม่ใส่ใจทางด้านคุณภาพและการปลอมปนชนิด
  และเกรดของสินค้าข้าวถุง
  บริษัทจึงได้กำหนดการขยายธุรกิจให้กว้างขึ้นโดยจะเน้นผลิตภัณฑ์สำเร็จรูปเพื่อเพิ่มมูลค่า
  ซึ่งสามารถทำการตลาดควบคู่ไปกับสินค้าที่บริษัทมีอยู่ปัจจุบันในตลาด
  โดยอาศัยพันธมิตรธุรกิจทั้งในและต่างประเทศเพื่อเป็นฐานการผลิต
  อีกทั้งจะเพิ่มมูลค่าแก่ผลิตภัณฑ์พลอยได้ให้เป็นสินค้าสำเร็จรูป เช่น
  การผลิตแป้งชุบทอดกรอบข้าวหอมมะลิซึ่งได้ดำเนินการไปแล้ว ในปีที่ผ่านมานี้
  และโครงการผลิตเส้นหมี่ เส้นก๋วยเตี๋ยวอบแห้งและสำเร็จรูปจากแป้งข้าว
  การผลิตน้ำมันรำข้าวบริสุทธิ์เพื่อปรุงอาหาร
  และนอกจากนี้ในปีที่ผ่านมาบริษัทในเครือที่ผลิตไฟฟ้ายังได้เข้าร่วมเซ็นสัญญาไฟฟ้าภาคฤดูร้อนเพิ่มเติมกับการไฟฟ้าฝ่ายผลิตแห่งประเทศไทยเพื่อเพิ่มมูลค่าและยังเป็นการช่วยรักษาสิ่งแวดล้อม
  และอนุรักษ์พลังงานแก่สังคมไทยอีกด้วย